Par sigtet for at sælge narko - de er begge varetægtsfængslet fire uger.

Et par på henholdsvis 30 og 32 år er sigtet og varetægtsfængslet for at have været i besiddelse af en mængde narko med henblik på at sælge videre. Der er tale om 141 gram amfetamin, 559 såkaldte krydsere, der er revitril-piller, og 30 gram hash. Parret blev onsdag formiddag fremstillet i lukket grundlovsforhør i Retten i Hjørring, og det er derfor sparsomt med oplysninger i sagen, så som hvordan parret stiller sig til sigtelsen. Dørerne var lukket på grund af politiets videre efterforskning i narko-sagen fra Hjørring. Der er tale om en 30-årig mand og en 32-årig kvinde, kvinden kærede efterfølgende dommerens kendelse om fængsling til landsretten.